Source: http://docplayer.hu/1310452-Csorba-ferenc-altalanos-felvetes.html
Timestamp: 2018-06-22 17:17:27
Document Index: 14031033

Matched Legal Cases: ['bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'Bíróság ']

Csorba Ferenc * Általános felvetés - PDF
Csorba Ferenc * Általános felvetés
Download "Csorba Ferenc * Általános felvetés"
1 Csorba Ferenc * KEZESSÉG ÉS MÖGÖTTES FELELÕSSÉG A GAZDASÁGI TÁRSASÁGOK TARTOZÁSAIÉRT Általános felvetés A gazdasági életben egyre nagyobb gondot jelent az ún. körbetartozás. Kiemelten az építõiparban jelent ez nagy problémát, de más ágazatokban is egyes becslések szerint a körbetartozások miatti kintlévõségek makrogazdasági szinten az ezermilliárd forintot meghaladják. Köztudottan körbetartozás alatt azt értjük, amikor egy cég a vele szemben támasztott és elismert alvállalkozói követelést azért nem tudja kifizetni, mert az alvállalkozóval elvégeztetett munka megrendelõje sem fizetett az adott cégnek. Vagyis egymásba kapcsolódó fizetési láncolat egyik láncszeme a generálkivitelezõ, aki megtagadja az alvállalkozó jogos számlakövetelésének kifizetését, és ezáltal a további szubalvállalkozók sem juthatnak követelésük kielégítéséhez. Ott vannak aztán, nem is kis számmal azok a vállalkozók, amelyek különféle létezõ, de sokszor mondva csinált okokra hivatkozva nem fizetnek, illetve a végtelenségig halogatják fizetésük teljesítését. A körbetartozások alapvetõ okainak, a nem fizetõk indokainak feltárása inkább pénzügyigazdasági, üzletpolitikai kérdések tisztázását igénylik, s nem azok jogi szempontú elemzését. Kérdés azonban, hogy milyen jogi lehetõségek vannak? Mit tehet egy vállalkozó, ha el akarja kerülni a körbetartozás következményeit? Mivel kényszerítheti ki a más ok miatt nem fizetõ partner fizetési hajlandóságát? A többféle lehetséges megoldás közül a kezességet mint szerzõdéses biztosítékot, valamint a törvényben a gazdasági társaság korlátlanul felelõs tagjának mögöttes felelõsségét vizsgálom meg és elemzem, jogerõsen lezárult bírósági eljárások alapján. A kezesség A kötelmi jog körében a szolgáltatás biztosítékai között kiemelkedõ jelentõséggel bír a kezesség jogintézménye (Szladits, 1941). A kezesség a szerzõdés teljesítésének személyi biztosítéka. A szolgáltató (jogosult) a kezessel arra köt szerzõdést, ha a szolgáltatást igénybevevõ (kötelezett) az ellenértéket nem fizeti * fõiskolai docens, Általános Vállalkozási Fõiskola Doktorok és doktoranduszok 81
2 meg (nem teljesít), helyette a kezes fog fizetni. A Polgári Törvénykönyv 1 (a továbbiakban Ptk.) 272. (1) bekezdése kimondja: Kezességi szerzõdéssel a kezes arra vállal kötelezettséget, hogy amennyiben a kötelezett nem teljesít, maga fog helyette a jogosultnak teljesíteni. A Ptk (2) bekezdése rögzíti: Kezességet csak írásban lehet érvényesen vállalni. Vagyis a kezesség csak szerzõdéssel jöhet létre, az alapszerzõdés biztosítékaként, járulékos jelleggel. Az üzleti életben gyakorta elõfordul, ha egy vállalkozás hitelt kíván felvenni, vagy átutalással, utólagos fizetéssel áruvásárlást eszközöl, vagy akár tartós jogviszonyban (pl. bérlet) folyamatos fizetési kötelezettséget vállal, a gazdasági társaság vezetõje saját személyében kezességet kell, hogy vállaljon az általa irányított társaság kötelezettségeinek teljesítéséért, különben a vállalkozás nem kap hitelt, vagy nem kötik meg vele a bérleti szerzõdést, illetve egyéb más szerzõdést. A kezesi szerzõdéssel a jogosult viszonylag biztonságos helyzetben van a kötelezett teljesítését illetõen. Akkor ugyanis, ha például a beépítésre szánt anyagot vásárló gazdasági társaság a késleltetett fizetéssel átvett anyagokat beépíti, de a megrendelõje bármely ok miatt nem fizeti ki a munkát, ha nem elég tõkeerõs, nem tudja kifizetni a vásárolt anyagot, de ha a gazdasági társaság vezetõje saját személyében kezességet vállalt, tõle általában könnyebben behajtható a vételár, a tartozás. A kezességvállalás csak írásban történhet. A jogalkotó nemcsak a bizonyíthatóság miatt rögzíti az írásbeliséget, hanem annak elõsegítésé miatt is, hogy a kezességvállalás jól megfontolt, kellõen meggondolt legyen, ne pedig csak egy elsietett kezességet vállalok kifejezéssel jöjjön létre. Ha a kezességet elvállalták, az alól mentesülni csak a jogosult hozzájárulásával lehet. A jogosult hozzájárulása nélkül a kezesi szerzõdés felbontására csak a Ptk-ban szabályozott érvénytelenségi okok esetében kerülhet sor. (Például, ha a kezességvállalást álképviselõ vagy cselekvõképtelen személy írta alá, illetve tévedés, megtévesztés vagy más, a törvényben nevesített érvénytelenségi ok bizonyosodik be. Tehát a kezesség csak érvényes szerzõdés esetén érvényesülhet, az érvénytelen szerzõdést biztosító kezesség is érvénytelen (Jobbágyi Farkas, 2005). Az írásba foglalás nem azt jelenti, hogy meghatározott formában, minõsített okiratban lehet a kezességet elvállalni, hanem csak azt, hogy le kell írni, ki miért és kiért vállal kezességet, és azt a kezességet vállalónak természetesen alá kell írnia. A törvény az esetleges bizonyítási nehézségek elkerülése végett kívánja meg, hogy a kezességet csak írásban lehessen elvállalni (Bíró, 2006). A kezességnek két fajtáját különböztetjük meg: az egyszerû vagy sortartásos kezességet és a készfizetõ kezességet. A sortartásos kezes csak akkor felel a tartozásért, ha a kötelezett azt nem rendezi. A készfizetõ kezes a kötelezettel egy sorban felel a tartozásért, a jogosult saját döntése szerint a tartozást közvetlenül a készfizetõ kezestõl követelheti. A Ptk (1) bekezdése rögzíti: A kezes mindaddig megtagadhatja a teljesítést, amíg a követelés a kötelezettõl és az olyan kezesektõl, akik õt megelõzõen reá tekintet nélkül vállaltak kezességet, behajtható. Ez a szabály a kötelezett és a kezesek együttes perlését nem gátolja. 1 Polgári Törvénykönyvrõl szóló évi IV. törvény 82 XXI. Század Tudományos Közlemények 2009/22
3 A Ptk (2) bekezdése pedig kimondja: A kezes nem követelheti, hogy a jogosult a követelést elõször a kötelezettõl hajtsa be (készfizetõ kezesség), ha: a) a felek így állapodtak meg b) a kezességet kár megtérítésére vállalták c) a kezességet bank vállalta. Függetlenül attól, hogy a Ptk (1) bekezdése a sortartásos kezességvállalásnál a kötelezett és a kezes együttes perlését megengedi, vagyis ha jogerõs ítélet születik a kötelezett tartozásáról, azért a kezes is felel, de ellene a végrehajtást csak akkor lehet megindítani, ha a kötelezettel szemben sikertelen a behajtás (kiüresedett gazdasági társaság). Ezért a gyakorlatban a készfizetõ kezesség vállalásának kikötése az elterjedt. Ennek logikája a következõ: ha a kötelezett nem fizet, nagy valószínûséggel azért nem teszi, mert nincs mibõl. A gazdasági társasági formák nagy része korlátolt felelõsségû, ami azt jelenti, hogy a gazdasági társaság a tartozásaiért a saját vagyonával felel, a gazdasági társaság tagjai, részvényesei saját személyes vagyonukból nem felelnek a gazdasági társaság tartozásaiért. Vagyis, ha a kötelezett gazdasági társaság nem fizet, be lehet perelni, a jogos követelést a bíróság megítéli, de az ítéletben foglalt követelés beszedése, végrehajtása sok esetben nem lehetséges, mert a gazdasági társaságnak adott esetben semmi végrehajtható vagyona nincs. Ezért sokkal célszerûbb ez a pénzintézetek következetes gyakorlata közvetlenül a kezes ellen fordulni, gyorsabb és költségkímélõbb a kezest kényszeríteni a helytállásra. Fent megállapításokat egy jogeseten keresztül mutatom be. A Budapesti XVIII. és XIX. Kerületi Bíróság kötelezte alperest készfizetõ kezesség vállalására tekintettel forint számlatartozás és járulékainak megfizetésére 2. Alperes a HT Kft. ügyvezetõje volt. A HT Kft. szállítási szerzõdést kötött felperesi Kft-vel meghatározott áruféleségekre. A több tételbõl álló áruszállítás összértéke forint volt. A szállítási szerzõdés az egyes áruszállítmányok átvételét követõ 60 napon belüli fizetési kötelezettséget írt elõ. A HT Kft. az átvett anyagokat egy építkezésen ahol alvállalkozóként dolgozott beépítette. Az alvállalkozói szerzõdés szerint a HT Kft. részszámlák benyújtására jogosult volt. A részszámlákat a benyújtást követõ 30 napon belül kellett a fõvállalkozónak kifizetnie. A fõvállalkozó nem valós okokra hivatkozva a részszámlák kifizetését megtagadta. A családi vállalkozás szintjén mûködõ HT Kft-nek nem volt olyan pénzügyi háttere, hogy a felperesi számlákat saját erejébõl kifizesse. A HT Kft. a tartozását elismerte. A szállítási szerzõdésben többek között következõ szöveg volt olvasható: Vevõ jelen szerzõdést aláíró képviselõje mint természetes személy készfizetõ kezesként kötelezettséget vállal arra, hogy amennyiben Vevõ a Szállítóval szemben fennálló tartozásait határidõben nem fizeti meg, úgy maga fog helyette teljesíteni. A bírósági eljárás során alperes nem ismerte el kezesi kötelezettségét. Alapvetõen azzal védekezett, hogy magánemberként nem írta alá a szállítási szerzõdést. Márpedig a kezességvállalást a törvény szerint írásba kell foglalni. A kezesség vállalást mint egyik szerzõdéses pontot a gazdasági társaságok között létrejött szállítási szerzõdés nem tartalmazhatja jogérvényesen. A szállítási szerzõdést cégszerûen írta alá, ez azonban semmiképpen nem jelentheti, hogy magánemberként kötelezettséget vállalt volna a kezességre, még ha ezt tartalmazza is a szállítási szerzõdés megszövegezése. 2 Budapesti XVIII. és XIX. Kerületi Bíróság 7.P.20818/2007/15. Doktorok és doktoranduszok 83
4 A felperes az alperes védekezésével szemben a Pp (1) bekezdés d) pontját hozta fel 3. A törvényhely kimondja: A gazdálkodó szervezet által üzleti körében kiállított szabályszerûen aláírt okirat magánokirat, amely az ellenkezõ bizonyításig teljes bizonyítékául szolgál arra, hogy kiállítója az abban foglalt nyilatkozatot megtette, illetõleg elfogadta, vagy magára nézve kötelezõnek ismerte el. Az nem volt vitás, hogy a felperes és a HT Kft. között a szállítási szerzõdés érvényes volt, mert az a törvényben megkívánt alakiságokkal rendelkezett, teljes bizonyítékául szolgáló magánokiratként. A bíróság értelmezése szerint a kezességvállalásra, a már hivatkozott Ptk (2) bekezdése alaki feltételként csak írásbeliséget ír elõ. A törvényhely nem tartalmazza az írásbeliség elõírásán túlmenõen a kezesség létrejöttének teljes bizonyító erejû okiratba foglalását, tanúk alkalmazását. Az írásbeliség elõírásánál annak alakszerûségéhez elegendõ a kezességvállalás lényeges tartalmának leírása és a kezes részérõl történõ aláírása. A jogosult a kezességvállalást bármilyen formában elfogadhatja, akár szóban, akár ráutaló magatartással, és természetesen írásban is (Köles, 2004). A Pest Megyei Bíróságnál felperes készfizetõ kezességvállalás alapján kérte kötelezni alperesi társaság ügyvezetõjét forint megfizetésére 4. Az adós társaság forint értékben vásárolt különféle áruféleséget, amit a megjelölt határidõig nem fizetett meg. Az adós Kft. ügyvezetõje, az alperes, készfizetõ kezességet vállalt az adós társaság megjelölt tartozásáért. A készfizetõ kezesség érvényesnek mondható alaki szempontból. A kezességet vállaló alperes kifejezetten megjelölte felelõsségvállalásának jogcímét, a felelõsségvállalás összeghatárát, a kezességvállalásról szóló nyilatkozatát aláírta. A Ptk-ban elõírt írásbeliség megvalósult a már részletezett szabályoknak megfelelõen. A per folyamán azonban az alperes vitatja az adós társaság tartozását. Vitatja a forint értékû áru átvételét. A felperes a per jelen állásában nem tudja bizonyítani átvételi elismervénnyel, szállító levéllel, befogadott számlával, vagy más módon, hogy az összes árut az adós társaság átvette, illetve csak az áru átvételének csekély mennyiségét, az összes követelés mintegy 18%-át igazolja. A felperes a kezességet elfogadó nyilatkozat tartalmával (miszerint az adós Kft. ügyvezetõje elismeri a Kft. tartozását) tudja csak bizonyítani követelését. Vajon elegendõ-e kizárólag egy tartozáselismerés akkor, ha a társaság könyveiben, kimutatásaiban az elismert követelés alapjául szolgáló árukészlet nem található? Az alperes szerint a kezességvállalási nyilatkozatában csak keretösszeget jelölt meg, nem a tényleges tartozást, ezért nincs a felperes birtokában okirat vagy más bizonyíték az áru átvételérõl. A követelés megalapozottsága alapfeltétele annak, hogy a kezes felelõssége egyáltalán szóba jöhessen. Addig, amíg adós a tartozását nem ismeri el, vagy azt a bíróság jogerõsen meg nem állapítja, a szerzõdés teljesítésének biztosítékául vállalt kezesi felelõsség alapján a követelés behajtása nem lehetséges. A kezesi szerzõdésben a kezes arra vállal kötelezettséget, hogy amennyiben a kötelezett nem teljesít, maga fog helyette a jogosultnak teljesíteni (Polgári Törvénykönyv Magyarázata, 1981). A két együttes feltétel 1. kötelezett tartozik; 2. kötelezett 3 Polgári perrendtartásról szóló évi III. törvény 4 Pest Megyei Bíróság 10.P / XXI. Század Tudományos Közlemények 2009/22
5 nem teljesít közül az elsõ feltétel nem bizonyítható, ezért a tartozás pontos összegének meghatározásáig a kezesi felelõsség fel sem merülhet. A házastárs felelõssége A Szabolcs-Szatmár-Bereg Megyei Bíróság kimondta az I. rendû alperes készfizetõ kezesség vállalásán alapuló felelõsségét és kötelezte forint és járulékai megfizetésére 5. Az I. rendû alperes ügyvezetõje és társtulajdonosa volt a szállítási szerzõdést kötõ Kft-nek, amely a továbbértékesítéshez átvett árumennyiséget felperesnek nem fizette meg. Idõvel felszámolási eljárás során törlésre került a társaság a cégjegyzékbõl. A felperes a nem vitatott hitelezõi igényét szabályszerûen bejelentette a felszámolónak, de annak felosztható vagyon hiányában kielégítése nem történt meg. Az Ítélõtábla elé került ügyben I. rendû alperes készfizetõ kezesség vállalását érvényesnek fogadta el a bíróság és I. rendû alperest helytállásra kötelezte. A perben felmerült a házastárs felelõssége, a másik házastárs által kötött ügyletekért. A perben az I. rendû alperes házastársa II. rendû alperesként szerepelt. A felperes egyetemlegesen kérte kötelezni a házastársat is az I. r. alperes kezességvállalása szerinti helytállásra. A kereseti kérelem jogalapjaként a Csjt. 30. (1) és (2) bekezdését jelölte meg 6. A Csjt. 30. (1) bekezdése kimondja: A vagyonközösség fennállása alatt, továbbá a házassági életközösség megszûnésétõl a közös vagyon megosztásáig terjedõ idõben csak a házastársak közös egyetértésével lehet a vagyonközösséghez tartozó tárgyakat elidegeníteni vagy általában olyan vagyonjogi rendelkezést tenni, amely nem a házastársak különvagyonára tartozik. A Csjt. 30. (2) bekezdése pedig rögzíti: Bármelyik házastársnak a vagyonközösség fennállása alatt kötött, az elõbbi rendelkezés alá tartozó visszterhes ügyletét a másik házastárs hozzájárulásával kötött ügyletnek kell tekinteni, kivéve, ha az ügyletkötõ harmadik tudott, vagy a körülményekbõl tudnia kellett arról, hogy a másik házastárs az ügylethez nem járult hozzá... A felperes álláspontja szerint arra tekintettel, hogy az alperesek érvényes házasságban élnek, közöttük a Csjt. értelmében házassági vagyonközösség áll fent, ezért a házastárs kötelezettség vállalásáért (kezességvállalás) a feleség is felelõsséggel tartozik. A felperesi állásponttal szemben a II. r. alperes arra hivatkozott, hogy férje nem házastársi vagyonközösséghez tartozó tárgyakra vállalt kezességet, hanem a Kft. tartozásaiért, viszont a Kft. nem tartozik a házastársi vagyonhoz, ezért nem felel a férje kezességvállalásáért. A Csjt. 27. (1) bekezdése szerint: A házasság megkötésével a házastársak között a házassági életközösség idejére házastársi vagyonközösség keletkezik. Ennek megfelelõen a házastársak osztatlan közös tulajdona mindaz, amit a házassági életközösség ideje alatt akár együttesen, akár külön-külön szereztek, kivéve azt, ami valamelyik házastárs különvagyonához tartozik... 5 Szabolcs-Szatmár-Bereg Megyei Bíróság 7.G /11. 6 A házasságokról, a családról és a gyámságról szóló évi IV. törvény Doktorok és doktoranduszok 85
6 Vagyis a törvény erejénél fogva a Kft. üzletrésze is a házastársi vagyonközösségbe tartozik, amennyiben azt a házastársi életközösség alatt bármelyik házasfél megvásárolta, vagy a gazdasági társaság alapításakor a meghatározott értéket (készpénzt, nem pénzbeni betétet) a társaság rendelkezésére bocsátotta. A társasággal szembeni viszonyban a Kft. tag házastárs gyakorolja a tagsági jogokat, a nem tag házastárs hozzájárulása nélkül is rendelkezhet üzletrésze átruházásáról, de a házastársak belsõ viszonyában az üzletrész a házastársi közös vagyonhoz tartozik. Valójában mit is jelentenek ezek a rendelkezések? Arról van szó, hogy a Csjt. rendelkezései alapján a házassági közös vagyonnal a házastársak csak közösen rendelkezhetnek. Amennyiben az egyik házasfél kötelezettséget vállal, a törvény vélelmezi, hogy az a másik házastárs hozzájárulásával történik. Erre a vélelemre azért van szükség, mert ellehetetlenítené az életet, ha minden esetben a bármilyen kötelezettséget vállaló személynél, mielõtt a kötelezettségvállalásra sor kerül, tisztázni kellene, hogy az illetõ házas-e, vagy élettársi kapcsolatban él-e és ha igen, a házastársa, élettársa hozzájárult-e, egyáltalán tud-e a szóban forgó ügyletrõl stb. A törvény ugyanis abból indul ki, hogy a házastársak egymás iránti kölcsönös megbecsülésben, egymás ügyeirõl tudva élnek. A Csjt. 23. (1) bekezdése rögzíti: A házastársak jogai és kötelezettségei egyenlõek: a házasélet ügyeiben közösen kell dönteniük. A Csjt a pedig kimondja: A házastársak hûséggel tartoznak egymásnak, és egymást támogatni kötelesek. Abban az esetben, ha véleménykülönbség van a házastársak között valamely kötelezettség vállalásával kapcsolatban, a másik házastárs tiltakozása esetében jogérvényesen nem köthetõ meg a vonatkozó szerzõdés. Természetesen ehhez az kell, hogy az ügylet megkötése ellen az ügyletkötõ harmadik személynél a házastárs kifejezetten tiltakozzon és a tiltakozást kellõ módon bizonyítani lehessen. Ezzel a tiltakozással lehet csak áttörni a Csjt. 30. (2) bekezdésében írt vélelmet, e tiltakozás után kerülheti el a másik házastárs a felelõsségvállalásban való osztozást. A felhozott bírósági eljárásban ilyen tiltakozás, vagy bármely, a házastársi felelõsséget korlátozó körülmény nem volt bizonyítható, ezért a Debreceni Ítélõtábla helyben hagyta az elsõfokú megyei bíróság ítéletét, megállapította a II. r. alperes felelõsségét a férje, az I. r. alperes kezességvállalásáért. Azonban az egyetemleges felelõsséget elutasították 7. A kezességvállalás miatt a több mint 24 millió forint kifizetésére az I. r. alperes kötelezhetõ volt, de a házassági vagyonközösségbõl eredõ felelõsség a házastárs egyetemleges marasztalását nem alapozta meg. A már részletezett törvényhelyek szerint a házastárs csak a házastársi közös vagyon reá esõ részével felelhet a másik házastárs tartozásaiért. Egyszerûbben a házasságuk alatt közösen szerzett vagyon mint szerzeményi vagyon lehet csak alapja a helytállásnak. Ennek a szerzeményi vagyonnak a fele része illeti meg a házastársat, tehát ezzel a hányaddal tartozik helytállni a másik házastárs tartozásaiért. Csak megemlítve: a Csjt. 27. (2) bekezdése lehetõvé teszi, hogy a házastársak, akár a házasságkötésük elõtt, akár a házasságkötésük után szerzõdéssel rendezhessék egymás közötti vagyoni viszonyaikat. Ebben a szerzõdésben a Csjt. rendelkezéseitõl eltérõen is meghatározhatják, hogy mely vagyon kerül közös-, illetõleg különvagyonba. Abban az esetben, ha bizony- 7 Debreceni Ítélõtábla 6.f.III /2007/4. 86 XXI. Század Tudományos Közlemények 2009/22
7 talan üzleti vállalkozás, vagy más körülmények indokolják a másik házastárs vagyoni biztonságát, kifejezetten tanácsos a házastársak egymás közötti vagyoni viszonyait ilyen szerzõdésben rendezni. Ez esetben a házasfélnek kötelezettsége keletkezik: ha bármely ügyletet köt, akkor köteles tájékoztatást adni arról, hogy a szerzõdéssel érintett vagyontárgy különvagyonába tartozik-e, vagy sem. Korlátlanul felelõs tag mögöttes felelõssége A dolgozat elõzõ két fejezetében a szerzõdéses kötelezettség teljesítésének biztosítékai közül a kezesi felelõsséget és a házastársi felelõsségnek feltételeit bírósági ítéleteken keresztül elemeztem. A kezesi felelõsségvállalás csak szerzõdésben lehet jogérvényes, amelyre a Ptk. kötelezõ alakiságként írásbeliséget ír elõ. A házastárs felelõsségét törvény szabályozza, de megadja a lehetõségét a törvényben elõírt felelõsségi szabályoktól eltérõ szabályok szerzõdésben való rögzítésére is. A gazdasági társaság korlátlan felelõs tagjának a társaság tartozásaiért való felelõsségét törvény írja elõ, amelynek rendelkezéseitõl eltérni nem lehet 8. A dolgozatomban kizárólag a közkereseti társaság tagjainak és a betéti társaság beltagjának felelõsségét vizsgálom. A Gt (3) bekezdésének utaló szabálya értelmében, a betéti társaság beltagjára a közkereseti társaságra vonatkozó rendelkezéseket kell alkalmazni. A közkereseti társaság tagja felelõssége a Gt. 97. (1) bekezdése szerint a következõ: A társaság kötelezettségeiért elsõsorban a társaság felel vagyonával. Ha a társasági vagyon a követelést nem fedezi, a társaság kötelezettségeiért a tagok saját vagyonukkal korlátlanul és egyetemlegesen felelnek. A társaság tartozásaiért tehát a tag nem külön szerzõdés, nem megállapodás, nem a kezesség szabályai alapján, hanem a törvény erejénél fogva felel. Ez a felelõsség mögöttes felelõsség (Wellman, 2006). A mögöttes felelõsség azt jelenti, hogy mindaddig, amíg a társaságtól a követelés behajtható, a tagnak helytállási kötelezettsége nincs. Csak azt követõen, ha a társaság fizetésképtelené válik, vagyis a társasággal szemben a követelés behajtása meghiúsul, fordulhat a jogosult a tag ellen, aki a megítélt követelést a társaság helyett kifizetni köteles a magánvagyonából. Fentiek tükrében mondhatnám azt is, hogy a legbiztonságosabb dolog, ha az adós közkereseti társaság vagy betéti társaság, hiszen, ha a társaság nem tud fizetni a tag helyt áll helyette. A gyakorlatban azonban ez nem mindig igazolódik be. Elõre bocsátom, hogy közkereseti társasági forma meglehetõsen kevés van a vállalkozói szférában, ennél sokkal jobban elterjedt a betéti társasági formáció, ahol általában csak egy beltag van, vagyis egyetlen olyan személy, aki teljes vagyonával korlátlanul felel a társaság tartozásaiért. Azt, hogy a korlátlanul felelõs tagnak van-e vagyona, van-e ingatlana vagy egyéb más értéket képviselõ tárgya mindaddig amíg a tag ellen a mögöttes felelõssége miatt végrehajtás el nem indul kideríteni nem, vagy csak nagyon nehezen lehet. A korlátlanul felelõs tag ugyan helyt állni köteles a társaság kiegyenlítetlen tartozásaiért, de ha nincs vagyona, értéke a tagnak, akkor a vele szembeni végrehajtás is eredménytelen. Adósok börtöne pedig Magyarországon nincs, mondhatni büntetlen marad a mögöttes felelõsségéért hely állni nem tudó vagyontalan tag. 8 Gazdasági társaságokról szóló évi IV. törvény Doktorok és doktoranduszok 87
8 Kialakulhat olyan helyzet is, amikor a korlátlanul felelõs tag mögöttes felelõssége a jogszabály rendelkezése miatt nem áll fenn a társaság tartozásaiért. A törvény rendelkezése értelmében a tag mögöttes, háttérfelelõssége a társaság rendezetlen tartozásaiért áll fenn. Abban az esetben, ha a lejárt, jogerõsen megítélt, vagy elismert, vagy nem vitatott tartozást a társaság nem tudja kifizetni és vele szemben a végrehajtás eredménytelen a fizetésképtelenség megállapítása iránt a hitelezõ eljárást kezdeményezhet 9. Ilyenkor a bíróság elrendelheti a felszámolási eljárást a Cstv a szerint. A hitelezõnek a felszámolási eljárás közzétételétõl számított 40 napon belül a követelését be kell jelentenie a felszámolónak. A felszámoló az elismert követeléseket nyilvántartásba veszi. A 40 napon túl de egy évben belül bejelentett követelések nyilvántartásba vétele is megtörténik, de ezek kielégítése csak a 40 napos határidõn belüli követelések kielégítését követõen történhetnek meg. (Cstv. 27. (1) és (2) bekezdés, 46. (5) bekezdés b) és c) pont, 37. (1) és (2) bekezdés). A Cstv. 37. (3) bekezdése pedig rögzíti: Az (1) - (2) bekezdésben foglalt esetekben az egyéves határidõ elmulasztása jogvesztéssel jár. Az egyéves bejelentési határidõ tehát jogvesztõ, ami azt jelenti, hogy ha a hitelezõ a társasággal szembeni követelését a felszámolás elrendelése közzétételétõl számított egy éven belül nem jelenti be, az igényérvényesítési jogát elveszti, vagyis egy év után nem követelhet semmit sem a társaságtól, hitelezõi státusza megszûnt. Vagyis a társaság a követelésért a bejelentés elmulasztása miatt nem felel, ami azt jelenti, hogy jogilag nem követelhetõ a követelés kiegyenlítése. Mi a helyzet ilyenkor a társaság korlátlanul felelõs tagjának helytállásával? Felmerülhet a kérdés: ha a társasággal szemben nem követelhetõ a teljesítés, akkor a korlátlanul felelõs tag a törvény erejénél fogva köteles-e helytállni a jogerõs bírósági ítéletben foglalt tartozásáért? A már idézett rendelkezés szerint a társaság kötelezettségeiért a tagok saját vagyonukkal korlátlanul és egyetemlegesen felelnek. A tagok felelõssége mögöttes, vagyis ha a társaság a kötelezettségért már nem felel (a követelés bejelentési határidejének elmulasztása miatt), akkor a mögöttes felelõssel szembeni igényérvényesítés sem lehetséges. Lássuk hogyan érvényesülnek ezek a szabályok a bírói gyakorlatban. A Legfõbb Bíróság elõ került ügy tényállása a következõ volt: A bíróság az Sz. és Fia betéti társaságot kötelezte arra, hogy fizessen meg felperesnek forint és járulékait számlatartozás címén, egyúttal rögzítette azt is, ha a betéti társaságtól a követelés behajthatatlan, úgy a betéti társaság beltagja köteles a fenti összeget megfizetni. Az ítélet október 14-én jogerõre emelkedett. A felperes a jogerõre emelkedés után a végrehajtást megindítatta. Idõközben az Sz. és Fia betéti társaság fizetésképtelenségét a megyei bíróság megállapította és a felszámolási eljárás megindításáról szóló végzést augusztus 5-én közzétette. A felperes a felszámolónál nem jelentette be, sem a 40 napos határidõn belül, sem azon túl az egyéves határidõn belül a követelését, így a felszámoló nem vette nyilvántartásba hitelezõként. Amikor a betéti társaságot és a beltagot elmarasztaló ítélet jogerõre emelkedett a társaság már felszámolás alatt állt. 9 A csõdeljárásról és a felszámolási eljárásról szóló évi XLIX. törvény 88 XXI. Század Tudományos Közlemények 2009/22
9 A Cstv. 38. (3) bekezdése többek között kimondja: A felszámolás kezdõ idõpontja után a gazdálkodó szervezet ellen a felszámolás körébe tartozó vagyonnal kapcsolatos pénzkövetelést csak a felszámolási eljárás keretében lehet érvényesíteni... A felszámolás alá került társasággal szemben követelést csak a felszámolási eljárás keretében lehet érvényesíteni, aminek feltétele a követelés szabályszerû bejelentése a felszámolónál, a követelés nyilvántartásba vétele céljából. Az Sz. és Fia betéti társasággal szemben az igény bejelentésére nem került sor. Az egyéves határidõ elmulasztása miatti jogvesztés következménye az, hogy a felszámolás alatt álló társasággal szemben az igényt már nem lehet érvényesíteni. Tehát a felperesnek a jogerõs ítélet ellenére nincs érvényesíthetõ követelése a betéti társasággal szemben. Ennek eredménye az, hogy a beltag mögöttes felelõssége sem áll meg. Ha ugyanis a társasággal szemben jogvesztés miatt követelést nem lehet érvényesíteni, ez kihat a mögöttes felelõsre is. Az egyéves határidõ elmulasztása nemcsak az Sz. és Fia betéti társasággal szemben járt jogvesztéssel, hanem a járulékos kötelezettel, a beltaggal szemben is 10. Összegzés Az üzleti életben vállalt kötelezettségek teljesítésének biztosítékául több jogintézmény szolgál. Ezek közül tárgyaltam a kezességet, amelynek elvállalása nagymértékben megkönnyíti a jogosult helyzetét jogos követelése kiegyenlítésében. Azonban pontos szabályok, elõírások vannak, amelyek figyelmen kívül hagyása a kezesség elvállalásának érvénytelenségét jelenthetik. A kezességet elvállaló személy házastársa a törvény erejénél fogva is felel a házastárs kötelezettségéért. Amíg a kezességet elvállaló teljes vagyonával felel a helytállásért, addig a házastárs felelõssége csak a közös házastársi vagyon reá esõ része erejéig tart. A gazdasági társaság korlátlanul felelõs tagja a társaság tartozásaiért felel, de ha a társaság felszámolásra kerül a hitelezõ köteles szabályszerûen bejelenteni követelését a felszámolónál. Ennek elmulasztása azt eredményezi, hogy a hitelezõ az egyéves jogvesztõ határidõ miatt igényérvényesítésével már nem élhet a mögöttes felelõs taggal szemben sem. 10 Legfelsõbb Bíróság Pfv. XI /2007. Doktorok és doktoranduszok 89
10 Felhasznált irodalom A Polgári Törvénykönyv Magyarázata (1981), Budapest, Közgazdasági és Jogi Könyvkiadó. Bíró György (2006): Kötelmi Jog Közös Szabályok. Miskolc, NOVOTNI Kiadó. Jobbágyi Gábor Farkas Judit (2005): Kötelmi Jog. Budapest, Szent István Társulat. Köles Tibor (2004): Polgári Jog II. Kötelmi Jog. Budapest, Novissima Kiadó. Szladits Károly (1941): Magyar Magánjog. Budapest, Grill Károly Könyvkiadóvállalat. Wellman György (2006): A közkereseti társaság tagjainak mögöttes felelõsségérõl. In: Ünnepi kötet Sárközy Tamás 65. születésnapjára. Budapest, HVG-Orac. 90 XXI. Század Tudományos Közlemények 2009/22
Az új Ptk. szerinti kezesség a csőd- és a felszámolási eljárásokban
csak kft. vagy zártkörű rt. alapítható. Átalakulás, egyesülés és szétválás során a szövetkezetből kiváló tag a tagsági jogviszonyának megszűnésétől számított 5 éves jogvesztő határidő leteltéig köteles